**Záznam**

**z 92. zasadnutia Legislatívnej rady vlády Slovenskej republiky konaného**

**26. septembra 2023**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedol Peter Rohaľ, tajomník Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

|  |  |
| --- | --- |
| 1. Návrh nariadenia vlády Slovenskej republiky o záujme Slovenskej republiky udeliť národné vízum vybraným skupinám štátnych príslušníkov tretích krajín vo vybraných zamestnaniach v oblasti priemyslu (č. m. 36562/2023)   Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.   1. Návrh nariadenia vlády Slovenskej republiky, ktorým sa ustanovujú hodnota investície a koncesie a základné náležitosti štúdie uskutočniteľnosti investície a štúdie uskutočniteľnosti koncesie (č. m. 30385/2023)   Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.   1. Návrh legislatívneho zámeru zákona o zmiernení následkov spôsobených obetiam sterilizácií v rokoch 1966 až 2004 (č. m. 36592/2023)   Legislatívna rada uplatnila k predloženému návrhu legislatívneho zámeru zákona pripomienky a odporúčania a odporučila vláde návrh legislatívneho zámeru zákona v novom znení schváliť.   1. Návrh nariadenia vlády Slovenskej republiky, ktorým sa vyhlasuje Národný park Veľká Fatra, jeho zóny a ochranné pásma (č. m. 36654/2023)   Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.   1. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 449/2019 Z. z., ktorým sa vydáva zoznam inváznych nepôvodných druhov vzbudzujúcich obavy Slovenskej republiky (č. m. 36652/2023)   Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.   1. Návrh nariadenia vlády Slovenskej republiky, ktorým sa ustanovuje národný zoznam území európskeho významu (č. m. 36745/2023)   Legislatívna rada prerušila rokovanie a odporučila predkladateľovi návrh nariadenia vlády dopracovať o jej pripomienky a odporúčania a návrh nariadenia vlády opätovne predložiť na rokovanie legislatívnej rady. Lívia Vašáková v. r. podpredsedníčka vlády  a predsedníčka Legislatívnej rady vlády SR   |  | | --- | |  | |